Ehdotus: NEUVOSTON PÄÄTÖS yleisairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, farmaseuttien ja lääkäreiden koulutusta käsittelevien neuvoa-antavien komiteoiden perustamisesta annettujen päätösten 75/364/ETY, 77/454/ETY, 78/688/ETY, 78/1028/ETY, 80/156/ETY ja 85/434/ETY kumoamisesta (komission esittämä)

PERUSTELUT

Tarkoitus

Tämä direktiiviehdotus on jatkoa komission 6. marraskuuta 1996 Euroopan parlamentille ja neuvostolle esittämään tiedonantoon "Aloite sisämarkkinalainsäädännön yksinkertaistamiseksi (SLIM)" [1].

[1] KOM(96)559 lopullinen, 6.11.1996.

Tässä tiedonannossa komissio vastasi tutkintojen tunnustamista käsittelevän SLIM-ryhmän pyyntöön, että se aikoo tehdä ehdotuksia, joiden tarkoituksena on rationalisoida koulutusalan neuvoa-antavien komiteoiden työtä.

Komissio aikoo tehdä vuonna 2000 viralliset päätökset, joilla jäljempänä 2 kohdassa esitetyt suuntaviivat toteutetaan säädöksenä.

Neuvoa-antavien komiteoiden uudistaminen

Aluksi on syytä todeta, että neuvosto perusti neuvoa-antavat komiteat perustettiin neuvoston toimesta silloin, kun alakohtaiset direktiivit hyväksyttiin. Samat säännöt [2] koskevat neuvoa-antavien komiteoiden kokoonpanoa. Jokaisessa komiteassa on 90 jäsentä (45 jäsentä ja 45 varajäsentä) eli kuusi asiantuntijaa jokaisesta jäsenvaltiosta: kaksi kyseisen ammattialan, kaksi oppilaitosten ja kaksi toimivaltaisten viranomaisten edustajaa. Jäsenet nimitetään komiteaan kolmeksi vuodeksi.

[2] Ks. neuvoston päätökset 75/364/ETY (lääkärit - EYVL L 167, 30.6.1975), 77/454/ETY (sairaanhoitajat - EYVL L 176, 15.7.1977), 78/688/ETY (hammaslääkärit - EYVL L 233, 21.8.1978), 78/1028/ETY (eläinlääkärit - EYVL L 362, 23.12.1978), 80/156/ETY (kätilöt - EYVL L 33, 11.2.1980) ja 85/434/ETY (farmaseutit - EYVL L 253, 24.9.1985).

Tämä kokoonpano oli asianmukainen ja ihanteellinen silloin, kun ensimmäiset alakohtaiset direktiivit saatettiin voimaan eli 29 vuotta sitten, jolloin yhtenä tavoitteista oli lisätä tietojenvaihtoa koulutusmenetelmistä ja teoreettisen ja käytännön opetuksen sisällöstä, tasosta ja rakenteesta eri jäsenvaltioissa [3]. Tällä hetkellä on kuitenkin myönnettävä, että osa neuvoa-antavan komitean perustamisesta annettujen neuvoston päätösten määräyksistä on vanhentunut.

[3] Ks. alaviitteessä 2 mainittujen neuvoston päätösten 2 artiklan 2 kohta.

Tässä yhteydessä on myös huomattava, että vaikka EY:n perustamissopimuksen 47 artiklalla yhteisölle annettiin tiettyä toimivaltaa opetukseen ja koulutukseen liittyvissä asioissa (muun muassa tutkintojen tunnustamista ja koulutuksen ja opetuksen yhteensovittamista koskevien direktiivien antaminen tuli mahdolliseksi), EY:n perustamissopimuksen 149 ja 150 artiklassa todetaan selvästi, että jäsenvaltioilla on perusvastuu opetus- ja koulutusjärjestelmien sisällöstä ja rakenteesta. Niissä suljetaan selvästi pois mahdollisuus yhdenmukaistaa kyseisiä järjestelmiä, kuten neuvosto toteaa esimerkiksi toimintaohjelmasta Euroopan yhteisön ammatillista koulutusta koskevan politiikan toteuttamiseksi 6. joulukuuta 1994 tekemässään päätöksessä 94/819/ETY [4].

[4] EYVL L 340, 29.12.1994.

Lisäksi neuvoa-antavien komiteoiden jäsenten lukumäärä on kaksinkertaistunut vuoden 1975 jälkeen uusien jäsenvaltioiden liityttyä unioniin.

Tilanne on johtanut käytännön ongelmiin sen vuoksi, että komissiolla ei ole komiteoiden alkuperäisen toiminta-ajatuksen mukaiseen toimintaan tarvittavia henkilö-, materiaali- eikä budjettivaroja. Kokousten tehokkuus on vähentynyt ja vaikeudet tulevat vain lisääntymään uusien jäsenvaltioiden liittyessä.

Komiteoiden kolmen vuoden välein tapahtuva jäsenten vaihtuminen aiheuttaa myös käytännön ongelmia ja huomattavaa lisätyötä.

Tutkintojen tunnustamista käsittelevä SLIM-ryhmä korosti myös näitä ongelmia.

Komissio ehdottaa sen vuoksi useita toimenpiteitä, jotka koskevat nykyistä kuutta tiettyjen terveydenhoitoalan ammattien koulutusta käsittelevää neuvoa-antavaa komiteaa. [5]

[5] Ks. alaviite 2. On olemassa myös seitsemäs neuvoa-antava komitea, joka käsittelee arkkitehtialan koulutusta. Toimenpiteet eivät kuitenkaan koske sitä, koska sillä on direktiivin 85/384/ETY mukaisia erityistehtäviä. Komitean tilannetta tarkastellaan myöhemmin tämän ehdotuksen edistymisen perusteella.

Kokoonpano

Komissio pitää välttämättömänä pienentää neuvoa-antavien komiteoiden kokoa vähentämällä jokaisen komitean asiantuntijamäärää. Komissio ehdottaa, että jäsenmäärää rajoitetaan siten, että jokaisesta jäsenvaltioista on yksi asianomaisen ammattikunnastana edustaja. Näin onnistutaan tehokkaasti vähentämään jäsenmäärää ja saadaan haluttu vaikutus eli pystytään tehostamaan komiteoiden toimintaa.

Näin yhden komitean kokonaisjäsenmäärä olisi 15 nykyisessä EU:ssa ja jokainen uusi jäsenvaltio lisäisi jäsenmäärää vain yhdellä.

Toimivaltaisia viranomaisia edustavien asiantuntijoiden ryhmä on jo edustettuna (päätöksellä 75/365/ETY [6] perustetussa) terveydenhuollon johtavien virkamiesten komiteassa, (päätöksellä 75/320/ETY [7] perustetussa) farmasian komiteassa sekä eläinlääkintäalan johtavien virkamiesten tilapäisessä työryhmässä.

[6] EYVL L 167, 30.6.1975, s.19.

[7] EYVL L 147, 9.6.1975, s. 23.

Toimikausi

Komiteoiden nykyinen toimikausi on kolme vuotta, mutta komissio pitää kuutta vuotta parempana. Yhtenä syynä tähän on jäsenten vaihtumiseen liittyvien käytännön vaikeuksien lisäksi ennen kaikkea se tosiasia, jota myös SLIM-ryhmä korostaa, että nykyinen kolmivuotinen toimikausi on liian lyhyt siinä mielessä, että kokemuksen mukaan neuvoa-antava komitea ei yleensä ehdi saattamaan työtään päätökseen ennen toimikauden päättymistä.

Nimitysmenettely

Nykyisen menettelyn mukaan jäsenvaltiot toimittavat luettelon ehdottamistaan asiantuntijoista neuvostolle, joka virallisesti nimittää heidät. Komissio aikoo yksinkertaistaa menettelyä antamalla jäsenvaltioille luvan ilmoittaa asiantuntijoidensa nimet suoraan komissiolle. Jäsenmäärän vähentämisen ja jäsenten toimikauden pidentämisen ohella tämä menettely vähentäisi huomattavasti neuvoa-antavien komiteoiden jäsenten vaihtumiseen liittyvää työmäärää.

Tehtävä

Komissio toteaa tyytyväisenä, että tärkeimmät tavoitteet, joita varten koulutusta käsittelevät neuvoa-antavat komiteat alun perin perustettiin, on saavutettu. Jäsenvaltiot tuntevat nyt toistensa koulutustavoitteet, tason ja rakenteet paremmin ja tutkimusten vastavuoroiseen tunnustamiseen tarvittava luottamuksen ilmapiiri on syntynyt.

Lisäksi kyseiset ammatit ovat nyt yleensä järjestäytyneet Euroopan tasolla, mikä puolestaan on myös lisännyt tiedonvaihtoa koulutuksesta ja sitä koskevista näkemyksistä.

Alakohtaisten direktiivien ammatteja koskevan koulutuksen vähimmäisvaatimuksia pidetään tutkintojen tunnustamisen kannalta yleisesti hyväksyttävinä, koska ne perustuvat laadullisesti ja määrällisesti tyydyttäviksi osoitettuihin kriteereihin. Niitä on mahdollisesti jatkossa kuitenkin muutettava.

Näin ollen asiantuntijanavun luonne, jota komissio voi pyytää neuvoa-antavilta komiteoilta, olisi määriteltävä uudelleen. Tarkoituksena on, että komiteat käsittelisivät jatkossa kaikkia komission yksiköiden jättämiä lausuntopyyntöjä, jotka koskevat vapaata liikkuvuutta niissä ammateissa, joita alakohtaiset direktiivit koskevat. Kyseiset direktiivit ovat erottamaton osa sisämarkkinoita, erityisesti henkilöiden vapaan liikkuvuuden osalta.

Johtopäätös

Säädökset, joilla komissio aikoo toteuttaa nämä suuntaviivat ja jotka se aikoo virallisesti antaa vuonna 2000, merkitsevät todellista lainsäädännön yksinkertaistamista. Komissio aikoo siis antaa kuuden edellä mainittua neuvoa-antavaa komiteaa koskevan komission päätöksen (jotka komissio ehdottaa kumottaviksi) sijasta vain yhden päätöksen ja tekee samalla useat komitean jäsenten nimittämistä koskevat neuvoston päätökset tarpeettomiksi. Näin yksinkertaistetaan myös hallinnollisia menettelyjä. Lisäksi jäsenvaltioiden työmäärä vähenee, sillä ne ilmoittavat jatkossa vain yhden asiantuntijan nimen kuuden vuoden välein, kun ne nyt joutuvat ilmoittamaan kuuden asiantuntijan nimet kolmen vuoden välein. Lisäksi komiteoiden toiminta tulee joustavammaksi.

Komissio pyytää neuvostoa hyväksymään liitteenä olevan ehdotuksen.

Ehdotus: NEUVOSTON PÄÄTÖS yleisairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, farmaseuttien ja lääkäreiden koulutusta käsittelevien neuvoa-antavien komiteoiden perustamisesta annettujen päätösten 75/364/ETY, 77/454/ETY, 78/688/ETY, 78/1028/ETY, 80/156/ETY ja 85/434/ETY kumoamisesta

EUROOPAN UNIONIN NEUVOSTO, joka

ottaa huomioon Euroopan yhteisöjen perustamissopimuksen,

ottaa huomioon komission ehdotuksen,

sekä katsoo, että

(1) neuvosto on päätöksillään 75/364/ETY [8], 77/454/ETY [9], 78/688/ETY [10], 78/1028/ETY [11], 80/156/ETY [12] ja 85/434/ETY [13] perustanut lääkäreiden, yleissairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden ja farmaseuttien koulutusta käsittelevät neuvoa-antavat komiteat,

[8] EYVL L 167, 30.6.1975.

[9] EYVL L 176, 15.7.1977.

[10] EYVL L 233, 21.8.1978.

[11] EYVL L 362, 23.12.1978.

[12] EYVL L 33, 11.2.1980.

[13] EYVL L 253, 24.9.1985.

(2) komiteat ovat täyttäneet edellä luetelluissa neuvoston päätöksissä määrätyt tehtävät,

(3) komiteoiden toimintaa olisi rationalisoitava komission seuraavissa asiakirjoissa esittämien ajatusten mukaisesti: tiedonanto neuovostolle ja Euroopan parlamentille: aloite sisämarkkinalainsäädännön yksikertaistamiseksi (SLIM) [14], tiedonanto neuvostolle ja Euroopan parlamentille: "tutkintojen tunnustamista" käsittelevän SLIM-ryhmän suositusten täytäntöönpano ja ammatillisen koulutuksen tunnustamista koskevasta yleisestä järjestelmästä annettujen direktiivien 89/48/ETY ja 92/51/ETY muuttamisesta ja yleissairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, arkkitehtien, farmaseuttien ja lääkäreiden toimintaa koskevien direktiivien 77/452/ETY, 77/453/ETY, 78/686/ETY, 78/687/ETY, 78/1026/ETY, 78/1027/ETY 80/154/ETY, 80/155/ETY, 85/384/ETY, 85/432/ETY, 85/433/ETY ja 93/16/ETY täydentämisestä annettu ehdotus neuvoston ja Euroopan parlamentin direktiiviksi [15], perusteluosa,

[14] KOM (96) 559 lopullinen, 6.11.1996.

[15] KOM (97) 638 lopullinen, 2.12.1997.

(4) komissio on rationalisoinnin toteuttamiseksi ilmoittanut edellä mainitun ehdotuksen perusteluosassa aikovansa perustaa yleissairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, farmaseuttien ja lääkäreiden neuvoa-antavat komiteat; uusien komiteoiden toimintakausi olisi kuusi vuotta; komiteoiden uutena tehtävänä olisi käsitellä kaikkia kyseisten ammattien vapaata liikkuvuutta ja vastavuoroista tutkintojen, todistusten ja muiden virkanimien tunnustamista edistäviä alakohtaisiin direktiiveihin liittyviä kysymyksiä; jäsenet nimitettäisiin yksinkertaista menettelyä noudattaen ja jäseniä olisi vain yksi jokaisesta jäsenvaltiosta,

(5) toimenpiteet yksinkertaistavat lainsäädäntöprosessia ja hallintoa,

(6) on suotavaa saattaa tämä päätös voimaan vasta sen jälkeen, kun nykyisten komiteoiden toimiaika on päättynyt, eli 31. joulukuuta 2000, koska uusien komiteoiden perustamisesta tehty päätös tulee voimaan edellä mainitun päivämäärän jälkeen, ja

(7) edellä mainituilla neuvoston päätöksillä perustetut komiteat voivat siis jatkaa toimintaansa 31 päivään joulukuuta 2000,

ON TEHNYT TÄMÄN PÄÄTÖKSEN:

1 artikla

Kumotaan päätökset 75/364/ETY, 77/454/ETY, 78/688/ETY, 78/1028/ETY, 80/156/ETY ja 85/434/ETY.

2 artikla

Tämä päätös tulee voimaan 31 päivänä joulukuuta 2000.

3 artikla

Tämä päätös on osoitettu kaikille jäsenvaltioille.

Tehty Brysselissä

Neuvoston puolesta

Puheenjohtaja